CELEX: 32005D0506
Language: sl
Date: 2005-07-14 00:00:00
Title: 2005/506/ES: Odločba Komisije z dne 14. julija 2005 o spremembi Odločbe 99/120/ES zaradi vključitve obrata v Albaniji na začasne sezname obratov v tretjih državah, iz katerih smejo države članice uvažati živalska čreva (notificirano pod dokumentarno številko K(2005) 2657)   (Besedilo velja za EGP)

15.7.2005   
            
            
               SL
            
            
               Uradni list Evropske unije
            
            
               L 184/68
            
         ODLOČBA KOMISIJE
   z dne 14. julija 2005
   o spremembi Odločbe 99/120/ES zaradi vključitve obrata v Albaniji na začasne sezname obratov v tretjih državah, iz katerih smejo države članice uvažati živalska čreva
   (notificirano pod dokumentarno številko K(2005) 2657)
   (Besedilo velja za EGP)
   (2005/506/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke (1), in zlasti člena 2(4) Odločbe,
   ob upoštevanju naslednjega:
   
               (1)
            
            
               Odločba Komisije 99/120/ES z dne 27. januarja 1999 o začasnih seznamih obratov v tretjih državah, iz katerih države članice odobrijo uvoz živalskih črev (2) določa začasne sezname obratov v tretjih državah, iz katerih države članice smejo uvažati živalska čreva.
            
         
               (2)
            
            
               Albanija je predložila ime enega obrata, ki proizvaja živalska čreva, za katerega pristojni organi potrjujejo, da ustreza pravilom Skupnosti.
            
         
               (3)
            
            
               Ta obrat je treba vključiti v sezname, določene v Odločbi 1999/120/ES.
            
         
               (4)
            
            
               Ker pregledi zadevnega obrata na kraju samem še niso bili izvedeni, za uvoze iz tega obrata ne velja zmanjšana pogostnost fizičnih pregledov na podlagi Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (3).
            
         
               (5)
            
            
               Odločbo 99/120/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so skladni z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 99/120/ES se spremeni v skladu s Prilogo k tej odločbi.
   Člen 2
   Ta odločba se uporablja od 22. julija 2005.
   Člen 3
   Ta odločba je naslovljena na države članice.
   
      V Bruslju, 14. julija 2005
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 243, 11.10.1995, str. 17. Odločba, kakor je bila nazadnje spremenjena z Direktivo 2004/41/ES Evropskega parlamenta in Sveta (UL L 157, 30.4.2004, str. 33); popravek UL L 195, 2.6.2004, str. 12.
   
      (2)  UL L 36, 10.2.1999, str. 21. Odločba, kakor je bila nazadnje spremenjena z Aktom o pristopu iz leta 2003.
   
      (3)  UL L 24, 30.1.1998, str. 9. Direktiva, kakor je bila nazadnje spremenjena z Uredbo (ES) št. 882/2004 Evropskega parlamenta in Sveta (UL L 165, 30.4.2004, str. 1); popravek v UL L 191, 28.5.2004, str. 1.
   
      PRILOGA
      Prilogi se doda naslednje besedilo:
      
         „País: Albania/Země: Albánie/Land: Albanien/Land: Albanien/Riik: Albaania/Χώρα: Αλβανία/Country: Albania/Pays: Albanie/Paese: Albania/Valsts: Albānija/Šalis: Albania/Ország: Albánia/Pajjiż: L-Albanija/Land: Albanië/Państwo: Albania/País: Albânia/Krajina: Albánsko/Država: Albanija/Maa: Albania/Land: Albanien
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
               
                     1.7.2005
                  
                  
                     Ital Casing
                  
                  
                     Korcë
                  
                  
                     Korcë
                  
                  
                     1
                  
               
                     1.
                  
                  
                     Razen črevesja, od dvanajsternika do rektuma, goveda vseh starosti ali proizvode iz njega, kot je predvideno v Uredbi (ES) št. 999/2001. Ta izjema se ne uporablja za proizvode iz živali, ki so bile rojene, neprekinjeno rejene in zaklane v: Argentini, Avstraliji, Braziliji, Čilu, Kostariki, Novi Zelandiji, Nikaragvi, Panami, Paragvaju in Urugvaju.“